ÕPILASTE TUNNUSTAMISE, TUGI- JA MÕJUTUSMEETMETE

RAKENDAMISE KORD

Alus: Haldusmenetluse seadus §25-32 , põhikooli-ja gümnaasiumiseadus § 58.

 I ÕPILASTE TUNNUSTAMINE

Tunnustamise eesmärk on õpilaste motiveerimine ja innustamine süsteemsele enesearendamisele ja õppe-kasvatustegevuse tulemuslikkuse tõstmine.

Eduka õppimise ja käitumise eest, eduka esinemise eest olümpiaadidel, konkurssidel, aine- või spordivõistlustel ning aktiivse klassi- ja koolivälise tegevuse eest; silmapaistva heateo eest tunnustatakse:

1. kiituskirjaga „Väga hea õppimise eest” õppeaasta lõpus;

2. kiitusega lõputunnistus põhikooli lõpetamisel;

3. direktori käskkirjaga kiituse avaldamisega;

4. direktori vastuvõtule kutsumisega;

5. tänukirjaga;

6. tunnustamine suulise kiitusega;

7. kiituskirjaga „Väga heade tulemuste eest”.

 1. Kiituskirjaga „Väga hea õppimise eest” tunnustamine õppeaasta lõpus

1.1. 1. - 3. klassi õpilast tunnustatakse kiituskirjaga „Väga hea õppimise eest” tema õpitulemuste ja käitumisele antud kokkuvõtvate hinnangute alusel.

 1.2. 4. klassi õpilast tunnustatakse kiituskirjaga „Väga hea õppimise eest”, kui tema kõik aastahinded on hinnatud hindega „väga hea”. Käitumishinne „eeskujulik” või „hea”.

 1.3. Ettepaneku õpilase tunnustamiseks teeb klassijuhataja ja aineõpetajad.

 1.4. Otsuse kiituskirjaga tunnustamiseks „Väga hea õppimise eest“ teeb kooli õppenõukogu.

 1.5. Kiituskirjad antakse üle kooliaastat lõpetaval pidulikul aktusel.

4. Jooksev tunnustamine

 Jooksvalt saab õpilasi tunnustada

 4.1. õpetajate suulise kiitusega klassis või kooli ees õpetaja ettepanekul:

4.1.1. individuaalse suulise kiituse või kiitusega klassi ees tunnustatakse õpilase personaalset arengut, silmapaistvaid saavutusi, abivalmidust või väga head käitumist;

4.1.2. suulise kiitusega võivad õpilast tunnustada kõik kooli töötajad.

 4.2. kirjaliku kiitusega, mille õpetaja registreerib e-päevikus/õpilaspäevikus:

4.2.1. kiitusega e-päevikus tunnustatakse õpilase häid õpitulemusi, püüdlikkust, abivalmidust või väga head käitumist ainetunnis;

4.2.2. õpilase tunnustamise e-päevikus otsustab aineõpetaja või klassijuhataja.

5. Kiituskirjaga „Väga heade tulemuste eest” või “Aktiivse osalemise eest klassivälises tegevuses“ tunnustamine

 5.1. Kiituskirjaga „Väga heade tulemuste eest” tunnustatakse õpilasi, kes on saavutanud väga häid tulemusi ühes või mitmes õppeaines ja lisaks on õpilane esindanud kooli selles aines olümpiaadidel või võistlustel.

 5.2. Kiituskirjaga „Aktiivse osalemise eest klassivälises tegevuses“ tunnustatakse õpilasi, kes on üles näidanud märkimisväärset aktiivsust nii kooli kui ka kooliväliste ürituste korraldamisel ja läbiviimisel.

 5.3. Ettepaneku õpilase tunnustamiseks teeb vastavalt kas aineõpetaja või ürituste korraldajad.

 5.4. Otsuse kiituskirjaga tunnustamiseks teeb kooli õppenõukogu.

 5.5. Kiituskiri „Väga heade tulemuste eest” või „Aktiivse osalemise eest klassivälises tegevuses“ antakse üle õppeaasta lõpuaktusel.

 6. Lastevanemate ja kooli toetajate tunnustamine

 6.1. Tänukiri lastevanematele õppeaasta lõpus lõpuaktusel:

 6.1.1. "Tubli lapse kasvatamise eest";

 6.1.2. “Kooli abistamise eest”.

 6.2. Tänukiri kooli toetajatele:

 6.2.1. isikule, ettevõttele või ühendusele koolile osutatud abi ja toetuse eest.

 II ÕPILASTE MÕJUTAMINE

 Eesmärgiga mõjutada õpilasi kooli kodukorra kohaselt käituma ja teistest lugu pidama ning ennetada turvalisust ohustavate olukordade tekkimist koolis, võib õpilase suhtes rakendada põhjendatud, asjakohaseid ja proportsionaalseid tugi- ja mõjutusmeetmeid.

 1. Õpilase suhtes kohaldatavad tugimeetmed:

1. arenguvestluse läbiviimine,
2. individuaalse õppekava rakendamine,
3. kooli tegutsevasse huviringi,
4. tugispetsialisti teenuse osutamine.

 2. Mõjutamist vajab õpilane, kes

1. käitub ebaväärikalt,
2. eirab kooli kodukorra nõudeid,
3. rikub süstemaatiliselt tunnidistsipliini,
4. suhtub õppimisse pealiskaudselt,
5. kasutab kaasõpilaste suhtes füüsilist ja vaimset vägivalda,
6. rikub või lõhub kooli vara,
7. omastab kaasõpilaste isiklikke asju.

 3. Mõjutusmeetmete rakendamise otsustab direktor.

 4. Õpilase suhtes kohaldatavad mõjutusmeetmed

1. õpetaja suuline märkus,
2. aineõpetaja ja/või klassijuhataja vestlus õpilasega,
3. õpilaselt kirjaliku seletuse võtmine,
4. aineõpetaja ja/või klassijuhataja kirjalik märkus e-koolis või õpilaspäevikus,
5. klassijuhataja poolt psühholoogi kaasamine probleemi lahendamisse,
6. õpilase käitumise arutamine vanemaga,
7. õpilasega tema käitumise arutamine direktori juures,
8. õpilasega tema käitumise arutamine õppenõukogus,
9. õpilasele tugiisiku määramine,
10. kirjalik noomitus,
11. õppetunnist eemaldamine koos kohustusega viibida määratud kohas ja saavutada tunni lõpuks nõutavad õpitulemused (mõjutusmeetme rakendamise korral tagab kool järelevalve õpilase üle ja vajadusel ka õpilase pedagoogilise juhendamise),
12. konfliktolukorras osalenud poolte lepitamine eesmärgiga saavutada kokkulepe edasiseks tegevuseks,
13. käitumishinde alandamine „mitterahuldavaks“,
14. kooli jaoks kasuliku tegevuse elluviimine, mida võib kohaldada vaid õpilase või piiratud teovõimega õpilase puhul vanema nõusolekul,
15. materiaalne hüvitus lõhutud või rikutud vara eest või selle parandamine,
16. esemete, mida õpilane kasutab viisil, mis ei ole kooskõlas kooli kodukorraga, kooli hoiulevõtmine (esemed hoiustatakse ja tagastatakse vastavalt kodukorras sätestatud „Kooli hoiule antud esemete hoiustamine ja nende tagastamise korrale“),
17. materjalide esitamine omavalitsuse alaealiste komisjonile,
18. politsei teavitamine korrarikkumisest.

Enne mõjutusmeetme rakendamist kuulatakse ära õpilase ja tema vanema arvamus õpilase käitumise ja mõjutusmeetme rakendamise kohta.

Õpilasele koostatakse individuaalne õppekava, et tagada nõutavate õpitulemuste saavutamine.

Õpilase vanem tagab mõjutusmeetme kohaldamise ajaks järelevalve õpilase üle ning õppe korraldamise individuaalse õppekava kohaselt.

III LÕPPSÄTTED

 Käesolevat korda muudetakse vastavalt vajadusele või muudatustega seadusandluses.